4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ 

ลักษณะผลิตภัณฑ์หรือบริการของบริษัท แบ่งออกเป็น 2 ลักษณะ ดังนี้

  4.1.1 ธุรกิจผลิตและจำหน่ายบรรจุภัณฑ์พลาสติก

  บริษัทลงทุนในอุตสาหกรรมผลิตและจำหน่ายบรรจุภัณฑ์พลาสติก (กระสอบพลาสติก) ในช่วงปลายปี
  2534 โดยมีกลุ่มลูกค้าในอุตสาหกรรมต่าง ๆ เช่น ข้าวสาร, น้ำตาล, แป้ง, น้ำแข็ง, ปุ๋ยเคมี,
  อาหารสัตว์ เป็นต้น ซึ่งบริษัทเน้นหนักไปที่กระสอบพิมพ์เคลือบ ที่ทำให้ผลิตภัณฑ์มีความคงทน
  กันน้ำและความชื้น ควบคู่ไปกับความสวยงามในการพิมพ์ การเคลือบ
  ล้วนเป็นการสร้างมูลค่าเพิ่มให้กับตัวสินค้าของผู้ซื้อ ในปี 2553
  บริษัทได้พิจารณาศึกษาความเป็นไปได้ในการเข้าไปในอุตสาหกรรมบรรจุภัณฑ์ชนิดอื่นๆเพิ่มเติมจากกระสอบพลาสติก
  เพื่อเป็นช่องทางการเพิ่มรายได้และกระจายความเสี่ยงในการลงทุน

2.  ธุรกิจพัฒนาอสังหาริมทรัพย์

  บริษัทดำเนินธุรกิจพัฒนานิคมอุตสาหกรรมและพัฒนาอสังหาริมทรัพย์ผ่านบริษัทร่วมซึ่งดำเนินธุรกิจด้านพัฒนาอสังหาริมทรัพย์ในรูปแบบเขต
  ส่งเสริมอุตสาหกรรมนวนคร พร้อมระบบสาธารณูปโภคอย่างครบถ้วน โครงการตั้งอยู่ กิโลเมตรที่
  46 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานีที่ใน พื้นที่ประมาณ 6,135
  ไร่ แบ่งพื้นที่ในโครงการเป็นพื้นที่เขตอุตสาหกรรม เขตที่อยู่อาศัย เขต
  พาณิชยกรรมและเขตปลอดอากร สำหรับพื้นที่เขตอุตสาหกรรมนวนครได้จัดสรรพื้นที่
  ทางด้านทิศเหนือของโครงการเดิมเพื่อพัฒนาเป็นพื้นที่สำหรับธุรกิจอุตสาหกรรมขนาดกลางและขนาดย่อม
  ปัจจุบันบริษัทถือหุ้นในอัตราร้อยละ 24.55 ของทุนจดทะเบียนชำระ แล้วจำนวน 1,450.06
  ล้านบาท นอกจากนี้ยังได้ขยายการลงทุนใหม่ไปยังนิคมอุตสาหกรรม อำเภอสูงเนิน
  จังหวัดนครราชสีมา ซึ่งอยู่ในพื้นที่ได้รับการส่งเสริมการลงทุน (เขต 3)
  ที่จะได้รับการส่งเสริมการลงทุนจาก BOI โดยมีพื้นที่โครงการประมาณ 1,680 ไร่

  นอกจากนี้ในปี 2553 บริษัทร่วมยังได้เข้ามาลงทุนในบริษัทผลิตไฟฟ้า นวนคร จำกัด
  เพื่อประกอบกิจการโรงไฟฟ้าจากพลังไอร้อน ในอัตราร้อยละ 59.50
  ของทุนจดทะเบียนของบริษัทดังกล่าว

4.2 ธุรกิจผลิตและจำหน่ายบรรจุภัณฑ์พลาสติก

4.2.1 ลักษณะผลิตภัณฑ์หรือบริการ

  ผลิตภัณฑ์พลาสติกเป็นผลิตภัณฑ์ที่ใช้พลาสติกทั้งในรูปของโพลีโพพีลีน (PP) และโพลีเอทธิ ลีน
  (PE)เป็นวัตถุดิบหลักในการผลิต โดยผลิตสินค้าเพื่อจำหน่ายภายในประเทศทั้งหมด
  ประกอบด้วยผลิตภัณฑ์ต่างๆ ดังนี้

-   กระสอบพลาสติกสาน (Woven Sack) โดยผ่านกระบวนการผลิตเป็นเส้นเทปแล้วนำไปทอ ตัด
    และเย็บให้เป็นรูปกระสอบขนาดต่างๆ กัน
    ซึ่งมีทั้งชนิดที่ต้องเคลือบผิวเพื่อให้เกิดความแข็งแรงและชนิดที่ไม่เคลือบผิวที่ใช้โพลีโพรพีลีน
    (PP) เป็นวัตถุดิบหลักในการผลิตเพื่อใช้ในการบรรจุสินค้าและผลิตผลทางการเกษตรต่างๆ
    เช่น ปุ๋ย น้ำตาล ข้าว อาหารสัตว์ เป็นต้น
    โดยขนาดบรรจุของกระสอบพลาสติกที่ผลิตจะเป็นไปตามความต้องการของผู้ซื้อ

-   ถุงเป่า (Blow Film) โดยใช้โพลีเอทิลีน (PE)
    เป็นวัตถุดิบหลักในการผลิตเพื่อใช้เป็นบรรจุภัณฑ์ในลักษณะเป็นถุงพลาสติกทั่วไป
    หรือใช้เป็นถุงรองด้านในของกระสอบพลาสติกสานเพื่อป้องกันความชื้นจากภายนอก

4.2.2 การตลาดและภาวะการแข่งขัน

  การบริหารงานด้านการตลาดและการขาย

  บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)
  ยังคงแนวทางในการพัฒนาคุณภาพสินค้า และการบริการอย่างต่อเนื่องจากปี2553 โดยในปี 2554
  บริษัทฯมีแผนจะย้ายฐานการผลิตจาก อ.จอหอ จ.นครราชสีมา ไปยังนิคมอุตสาหกรรมนวนคร
  อ.สูงเนิน จ.นครราชสีมา เนื่องจากทำเลที่ตั้ง
  และโครงสร้างอาคารของโรงงานเก่าที่อ.จอหอนั้น
  ไม่เอื้ออำนวยต่อการปรับปรุงการผลิตให้เป็นไปตามมาตรฐานสากล
  ซึ่งเป็นอุปสรรคสำคัญต่อการทำการค้ากับลูกค้ารายใหญ่ที่จำเป็นต้องมีมาตรฐานดังกล่าว
  ดังนั้นในการย้ายฐานการผลิตไปยังโรงงานใหม่ที่นิคมอุตสาหกรรมนวนคร
  จึงเป็นโอกาสอันดีที่บริษัทฯจะพัฒนาระบบการผลิตสินค้าให้มีคุณภาพเป็นไปตามมาตรฐานสากลอาทิ
  GMP และ HACCP เพื่อจะรองรับความต้องการของลูกค้าโดยเฉพาะบรรจุภัณฑ์สำหรับอาหารต่างๆ
  (Food Packaging) ทั้งในประเทศและต่างประเทศได้เป็นอย่างดี

  ดังนั้น ในปี 2554 จะเป็นการเปลี่ยนแปลงครั้งสำคัญของบริษัทฯ
  ที่จะยกระดับมาตรฐานการผลิตสินค้า และบริการ ไปสู่ระดับสากลมากยิ่งขึ้น
  รวมถึงบริษัทฯยังมีความยืดหยุ่นที่จะเพิ่มสายการผลิตบรรจุภัณฑ์อื่นๆ
  ตามความต้องการของตลาดได้ในอนาคต ซึ่งแนวทางและแผนการตลาดในปี 2554
  นั้นสรุปสาระสำคัญได้ดังนี้

-   การย้ายฐานการผลิตไปยังนิคมอุตสาหกรรมนวนคร อ.สูงเนิน จ.นครราชสีมา

  บริษัทมีเป้าหมายที่จะดำเนินการแล้วเสร็จภายในปี 2554 โดยแบ่งระยะเวลาออกเป็น 3 เฟส
  ตามวัตถุประสงค์ดังนี้

  เฟส 1 ย้ายส่วนการผลิตสินค้าสำเร็จรูปของกระสอบพิมพ์เฟล็กโซ

  เฟส 2 ติดตั้งเครื่องจักรใหม่สำหรับผลิตภัณฑ์กราเวียร์

  เฟส 3 ย้ายการผลิตทั้งหมด และเพิ่มสายการผลิตบรรจุภัณฑ์กราเวียร์อื่นๆ

ตารางเปรียบเทียบผลประโยชน์ในการย้ายฐานการผลิต

  ----------------------- --------------------------------------------- ----------------------------------------------
  ปัจจัย                    โรงงานเก่า                                     โรงงานใหม่

  1. ทำเลที่ตั้ง              ปัจจุบันถูกกำหนดเป็นพื้นที่สีแดง (ชุมชนหนาแน่น)           ได้รับสิทธิประโยชน์ตามนิคมอุตสาหกรรม
                          ส่งผลให้ค่าสาธารณูปโภคอยู่ในอัตราสูง และไม่เสถียร       
                          และไม่สามารถขยายกำลังการผลิตได้                   

  2. ขนาดพื้นที่              ขนาดอาคารสำหรับการผลิต ประมาณ 25,000 ตารางเมตร  ขนาดอาคารสำหรับการผลิตประมาณ 8,000-10,000
                          ซึ่งมากเกินความจำเป็น                             ตารางเมตร ซึ่งง่ายต่อการดูแล และประหยัดค่าใช้จ่าย

  3. ประสิทธิภาพในการผลิต    การจัดวางเครื่องจักร ไม่เป็นสัดส่วน ทำให้ขาดประสิทธิภาพ  สามารถออกแบบการวางผังการวางเครื่องจักรให้เป็นสัดส่วน
                          ในการทำงาน                                    เพื่อเพิ่มประสิทธิภาพในการผลิตได้

  4. มาตรฐานการผลิต        โครงสร้างอาคารทรุดโทรม และยากต่อการปรับปรุง        สามารถออกแบบอาคาร
                          ทำให้ไม่สามารถพัฒนาระบบให้เป็นไปตามมาตรฐานสากลได้   และการวางผังเครื่องจักรให้สอดคล้องกับมาตรฐาน GMP หรือ
                                                                        HACCP เพื่อรองรับการติดตั้งระบบมาตรฐานดังกล่าว

  5.                      ไม่สามารถขยายกำลังการผลิตได้                      มีความยืดหยุ่นในการขยายกำลังการผลิต
  ความยืดหยุ่นของสายการผลิต   และยากต่อการปรับเปลี่ยนสายการผลิต                  รวมถึงการปรับเปลี่ยนสายการผลิตไปสู่ผลิตภัณฑ์อื่นๆ
  ----------------------- --------------------------------------------- ----------------------------------------------

-   การปรับเปลี่ยนผลิตภัณฑ์ไปสู่ระดับPremium และเพิ่มสายการผลิตบรรจุภัณฑ์อื่นๆ

  ทิศทางการตลาดของบรรจุภัณฑ์ในอนาคตนั้น จะมุ่งสู่สินค้าระดับPremiumมากขึ้น
  เนื่องจากผู้ผลิตสินค้าเริ่มหันมาให้ความสำคัญกับรูปลักษณ์ และความสวยงามของบรรจุภัณฑ์
  ซึ่งกลายเป็นปัจจัยสำคัญต่อการแข่งขันในตลาด โดยเฉพาะสินค้าที่ขายสู่ผู้บริโภคโดยตรง หรือ On
  the shelf product

  ในปัจจุบันผู้ผลิตรายใหญ่กลุ่มข้าวสาร อาหารสัตว์ และปุ๋ย เริ่มมีการ Switching
  จากกระสอบพิมพ์เฟล็กโซแบบธรรมดา มาเป็นกระสอบกราเวียร์มากขึ้นเรื่อยๆ
  ซึ่งสังเกตุได้ทั่วไปตามร้านค้า หรือซุปเปอร์มาเก็ต ที่วางขายสินค้าดังกล่าว
  ซึ่งการที่ผู้นำตลาดเริ่มเปลี่ยนแปลงบรรจุภัณฑ์ให้มีความสวยงามขึ้น
  คู่แข่งรายอื่นๆจึงต้องเริ่มเปลี่ยนตาม เพื่อที่จะรักษาระดับการแข่งขันไว้
  จึงเป็นโอกาสครั้งสำคัญของบริษัทฯ ที่จะมุ่งเน้นการผลิตและขายสินค้าในระดับPremium
  โดยเฉพาะผลิตภัณฑ์กราเวียร์

  ดังนั้นในปี 2553 ตลอดจนปี 2554 นโยบายการตลาดและการขายของบริษัทฯ
  คือการลดสัดส่วนการขายกระสอบขาวหรือผืนผ้า ซึ่งมีราคาถูก และเพิ่มสัดส่วนการขายสินค้าที่มี
  Value Added อาทิ กระสอบพิมพ์ กระสอบพิมพ์เคลือบ และกระสอบกราเวียร์
  ซึ่งจากผลการดำเนินงานในปี 2553
  จะเห็นการเปลี่ยนแปลงสัดส่วนการขายสินค้าแยกตามประเภทผลิตภัณฑ์ เทียบกับปี 2552
  ได้ดังตาราง

  ------------------------ ----------- ----------- ----------- ------------
  ประเภทสินค้า               ยอดการขาย ปี             ยอดการขาย ปี 
                           2552                    2553        

                           (ตัน)        (%)         (ตัน)        (%)

  Normal Goods                                                  

  กระสอบพิมพ์ Flexo          1,615.64    55.13%      1,162.90    56.73%

  กระสอบพิมพ์ Flexo เคลือบ    452.09      15.43%      423.00      20.64%

  กระสอบไม่พิมพ์              776.97      26.51%      346.90      16.92%

  ผืนผ้า                     45.99       1.57%       -           0.00%

  ถุงใน                     3.71        0.13%       17.70       0.86%

  รวม Normal Goods         2,894.40    98.76%      1,950.50    95.16%

  Premium Goods                                                

  กระสอบพิมพ์ Half Tone      36.40       1.24%       39.41       1.92%

  กระสอบพิมพ์ Gravure        -           0.00%       59.49       2.90%

  Shopping Bag             -           0.00%       0.31        0.02%

  รวม Premium Goods        36.40       1.24%       99.21       4.84%

  ยอดรวม                   2,930.80    100.00%     2,049.71    100.00%
  ------------------------ ----------- ----------- ----------- ------------

  จากตารางข้างต้นจะเห็นว่าสัดส่วนการขายกระสอบไม่พิมพ์และผืนผ้าในปี 2553 เทียบกับปี2552
  ลดลงจาก 28.08% เหลือ 16.92% และในช่วงไตรมาสที่3ของปี2553
  บริษัทได้เริ่มบุกตลาดกระสอบกราเวียร์ จนสามารถเพิ่มยอดขายได้ถึง 60 ตัน
  จากที่ไม่มียอดขายในปี 2552 นโยบายการตลาดและการขายในปี 2554
  ยังคงมุ่งเน้นการขายสินค้าที่มี Value Added โดยเฉพาะสินค้าระดับ Premium Goods
  อย่างต่อเนื่อง โดยมีเป้าหมายที่จะเพิ่มสัดส่วนการขายสินค้า Premium Goods ให้ได้ ถึง 50%
  ภายในปี 2554 ซึ่งอุปสรรคสำคัญในการขายกระสอบ กราเวียร์ในปี 2553
  คือบริษัทต้องสั่งซื้อฟิล์มกราเวียร์จากSupplierภายนอก ทำให้ไม่สามารถควบคุมราคา คุณภาพ
  และระยะเวลาส่งมอบให้เป็นไปตามที่ต้องการได้ดีเท่าที่ควร ดังนั้นหลังจากเฟส 2 ปี 2554
  ในการลงทุนเครื่องจักรใหม่สำหรับพิมพ์ฟิล์มกราเวียร์แล้ว ปัญหาดังกล่าวจะหมดไป
  ทางบริษัทฯจึงมีความมั่นใจเป็นอย่างยิ่งว่าจะสามารถดำเนินการขายได้ตามเป้าหมายที่ตั้งไว้

  นอกจากนั้นในไตรมาสที่ 3-4 ปี 2554
  บริษัทฯจะเพิ่มสายการผลิตบรรจุภัณฑ์อื่นๆที่ใช้เทคโนโลยีการพิมพ์กราเวียร์(สามารถใช้เครื่องจักรเดียวกับการพิมพ์ฟิล์มกราเวียร์)
  หรือที่เรียกว่า Soft Packaging อาทิเช่น Shrink film ฉลากขวดน้ำ ซองขนมขบเคี้ยว
  ถุงข้าว 2-5 กก. ถุงอาหารสุนัขขนาดบรรจุไม่เกิน 15 กก. เป็นต้น
  โดยในการเปิดตลาดช่วงแรก
  จะอาศัยช่องทางการขายกับลูกค้าปัจจุบันของบริษัทฯที่มีการใช้กระสอบสำหรับบรรจุขนาดใหญ่
  และใช้ถุง Soft Packaging สำหรับบรรจุขนาดเล็ก เช่นในกลุ่มอุตสาหกรรมข้าว อาหารสัตว์
  น้ำตาล ซึ่งมีโอกาสสูงที่จะสั่งซื้อกับบริษัท เพื่อความสะดวกในการสั่งซื้อ และการควบคุม

3.  การจัดหาผลิตภัณฑ์และบริการ

  - ที่ตั้งโรงงาน

  โรงงานของบริษัทตั้งอยู่ที่ เลขที่ 3 ถนนสุรนารายณ์ ตำบลจอหอ อำเภอเมือง
  จังหวัดนครราชสีมา

-   กำลังการผลิตและปริมาณการผลิต

+-------------------------+----------+---------+---------+-----------+
|   รายการ                | หน่วย     | ปี 2553  | ปี 2552  | ปี 2551    |
+-------------------------+----------+---------+---------+-----------+
|   กระสอบพลาสติกสาน       |          |         |         |           |
+-------------------------+----------+---------+---------+-----------+
|   กำลังการผลิต            | ตัน/ปี     | 4,320   | 4,320   | 5,000     |
+-------------------------+----------+---------+---------+-----------+
|   ปริมาณการผลิต           | ตัน/ปี     | 2       | 3       | 4,330     |
|                         |          | ,242.12 | ,173.43 |           |
+-------------------------+----------+---------+---------+-----------+
|   อัตราการใช้กำลังการผลิต   | %        | 73.46   | 73.46   | 86.60     |
+-------------------------+----------+---------+---------+-----------+
|   อ                     | %        | (29.35) | (26.71) | (17.53)   |
| ัตราการเพิ่มของปริมาณการผลิต |          |         |         |           |
+-------------------------+----------+---------+---------+-----------+
|   จำนวนกะที่สามารถผลิตได้   | กะ/วัน    | 3       | 3       | 3         |
+-------------------------+----------+---------+---------+-----------+
|   จำนวนกะที่ผลิตจริง        | กะ/วัน    | 3       | 3       | 3         |
+-------------------------+----------+---------+---------+-----------+
|   ถุงเป่า                 |          |         |         |           |
+-------------------------+----------+---------+---------+-----------+
|   กำลังการผลิต            | ตัน/ปี     | 240     | 240     | 240       |
+-------------------------+----------+---------+---------+-----------+
|   ปริมาณการผลิต           | ตัน/ปี     | 143.00  | 173.24  | 205.12    |
+-------------------------+----------+---------+---------+-----------+
|   อัตราการใช้กำลังการผลิต   | %        | 59.58   | 72.18   | 85.47     |
+-------------------------+----------+---------+---------+-----------+
|   อ                     | %        | (17.46) | (15.54) | (0.22)    |
| ัตราการเพิ่มของปริมาณการผลิต |          |         |         |           |
+-------------------------+----------+---------+---------+-----------+
|   จำนวนกะที่สามารถผลิตได้   | กะ/วัน    | 3       | 3       | 3         |
+-------------------------+----------+---------+---------+-----------+
|   จำนวนกะที่ผลิตจริง        | กะ/วัน    |   3     |   3     |   3       |
+-------------------------+----------+---------+---------+-----------+

  - นโยบายการผลิตที่สำคัญ

  บริษัทมีนโยบายที่จะพัฒนาบรรจุภัณฑ์พลาสติกให้มีคุณภาพดียิ่งขึ้น
  โดยเน้นการพัฒนาเทคนิคการผลิตในเรื่องส่วนผสมของวัตถุดิบ
  และขั้นตอนการทอเพื่อให้ผลิตภัณฑ์มีความเหนียว คงทน และมีความปราณีตมากขึ้น

  วัตถุดิบและผู้จำหน่ายวัตถุดิบ

  ในการผลิตกระสอบพลาสติกสานจะใช้โพลีโพพีลีน (PP) เป็นวัตถุดิบหลักในการผลิต
  ส่วนถุงเป่าจะใช้โพลีเอทีลีน (PE) เป็นวัตถุดิบหลักในการผลิต
  โดยไม่สามารถใช้วัตถุดิบอื่นทดแทนได้
  ในการจัดซื้อวัตถุดิบบริษัทจะจัดซื้อจากตัวแทนจัดจำหน่ายและผู้ผลิตเม็ดพลาสติกภายในประเทศทั้งหมด
  ทั้งนี้ ราคาเม็ดพลาสติภายใน ประเทศจะผันแปรตามราคาตลาดโลก ซึ่งขึ้นอยู่กับปริมาณ
  ความต้องการบริโภค (Demand) และปริมาณการผลิตรวม (Supply)
  ของเม็ดพลาสติกในตลาดโลก
  ซึ่งในการจัดซื้อวัตถุดิบของบริษัทจะใช้ราคาเป็นเกณฑ์ในการตัดสินใจสั่งซื้อ
  โดยบริษัทจะทำประมาณการความต้องการใช้ของวัตถุดิบและประมาณการต้นทุนไว้ล่วงหน้า
  แล้วจึงตรวจสอบราคาจากผู้ผลิตแต่ละรายว่ารายใดมีราคาที่ต่ำกว่าจึงจะจัดซื้อจากผู้ผลิตรายนั้น
  โดยจะจัดซื้อไม่เกินประมาณการที่ตั้งไว้ สำหรับวัตถุดิบและวัสดุประกอบการผลิตอื่นๆ
  บริษัทได้ซื้อจากผู้ผลิตและผู้ขายภายในประเทศเช่นกัน

  ผลกระทบต่อสิ่งแวดล้อม

  โพลีโพรพีลีน (PP) และโพลีเอทีลีน (PE) ที่ใช้เป็นวัตถุดิบในการผลิต
  สามารถนำกลับมาใช้ใหม่ได้เมื่อต้องการ จึงมีผลกระทบต่อสิ่งแวดล้อมน้อย
  กระบวนการผลิตสินค้าของบริษัทเป็นไปตามมาตรฐานที่กฎหมายกำหนดและไม่มีผลกระทบต่อสิ่งแวดล้อม
  บริษัทจึงมิได้มีการกำหนดค่าผลกระทบต่อสิ่งแวดล้อมตามกฎกระทรวง
  และไม่เคยมีประวัติการกระทำผิดหรือข้อพิพาทเกี่ยวกับผลกระทบต่อสิ่งแวดล้อมแต่อย่างใด
  และไม่มีปัญหากับชุมชนใกล้เคียงโรงงานแต่อย่างใด

3.  งานที่ยังไม่ได้ส่งมอบ

-   ไม่มี –